1993. – 1063 ár frá stofnun Alþingis.

117. löggjafarþing. – 91. mál.

94. Fyrirspurn

til utanríkisráðherra um aðgerðir á grundvelli 1. gr. laga um Evrópskt efnahagssvæði.

Frá Hjörleifi Guttormssyni.

Hvað hefur verið aðhafst af íslenskum stjórnvöldum á grundvelli 1. gr. laga nr. 2/1993, um Evrópska efnahagssvæðið, og laga nr. 66/1993, um breytingar á þeim lögum?

Til hvaða kostnaðar hefur verið stofnað hingað til af þessu tilefni, sundurliðað eftir einstökum þáttum?

Til hvaða mannaráðninga hefur verið stofnað hjá utanríkisráðuneytinu og íslensku utanríkisþjónustunni vegna EES-samningsins, m.a. í tengslum við EFTA og sendiráð Íslands í Brussel?

Hver eru ráðningakjör þeirra sem Ísland hefur skipað sem eftirlitsfulltrúa í Eftirlitsstofnun EFTA og dómara í EFTA-dómstólinn að skattfríðindum meðtöldum?

Skriflegt svar óskast.